Source: http://www.bihon.ro/vor-sa-incheie-seria-cu-dinamo/1640233
Timestamp: 2016-10-20 19:37:38+00:00

Document:
Vor să încheie seria cu Dinamo - BIHON
Stiri locale Vor să încheie seria cu Dinamo
Vor să încheie seria cu Dinamo	De	Gavril Nutiu	la 3. mai 2016 15:31	FOTO: ORADEABESTPHOTO	- © Tiberiu Negrean Multipla campioană CSM Digi dispută miercuri, la Bucureşti, meciul trei cu Dinamo, din semifinalele turneului play-off al Superligii Naţionale de polo. CSM Digi e aproape de finalăMeciurile CSM, la aceeaşi oră!
Întâlnirea are loc la Bazinul Dinamo, cu începere de la ora 18:15 (în direct la Digi Sport 4). Primele două partide, disputate la Oradea, s-au încheiat cu tot atâtea victorii ale orădenilor, cu scorurile de 10-6, respectiv 12-10. Echipa noastră ţinteşte al treilea succes, care i-ar asigura calificarea în finală. „Nu cred că Dinamo ne poate ameninţa calificarea. S-ar putea eventual, în cel mai rău caz, să pierdem un meci, dar eu sper să încheiem seria încă din prima partidă de la Bucureşti. Trebuie să câştigăm miercuri şi să revenim acasă, pentru a pregăti finala”, ne-a declarat preşedintele CSM Oradea, Florin Birta. Meciul Dinamo – CSM Digi va fi condus de arbitrii Tóth Ferenc (Târgu Mureş) şi Dragoş Oprea (Bucureşti), iar observator FR Polo a fost desemnat Virgil Goian (Bucureşti).
Tot miercuri, la Braşov are loc meciul trei al celeilalte semifinale, Sportul Studenţesc Corona – Steaua (Digi Sport 4, ora 17:00). În primele două partide, Steaua s-a impus cu scorurile de 13-7 şi 12-6.
Speră să dispute două finale în compania Stelei
Preşedintele CS Municipal Oradea, Florin Birta îşi doreşte ca echipele de baschet, respectiv polo, ale clubului, să acceadă în finalele campionatelor lor. Acolo, CSM CSU şi CSM Digi ar avea şansa să se întâlnească cu formaţiile similare ale CSA Steaua. „Eu sper din tot sufletul ca echipele noastre de baschet şi polo să ajungă ambele în finale. Dacă la polo nu îmi fac probleme, sper ca şi baschetbaliştii să reuşească să depăşească Clujul şi să-şi croiască la rândul lor drumul spre finala campionatului. După toate probabilităţile, echipele noastre vor juca în finale în compania Stelei”, a afirmat Florin Birta.
CSM Digi e aproape de finalăMeciurile CSM, la aceeaşi oră!	Taguri: csm digi oradea, Dinamo Bucureşti, polo	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 

CSM 
 csm